ขอร้องเรียน ระบบบัตรทองใหม่ที่เริ่มใช้ 1มีนาคม2567 เรื่องการออกใบส่งตัวให้คนไข้

วันจันทร์ที่11มีนาคม2567 เวลา 13:00น ได้เดินทางไปขอใบส่งตัวที่ รามคำแหง2คลินิกเวชกรรม ล่วงหน้า7-10วันทำการ 
(อิงตามที่เคยไปขอศูนย์ฯสาธารณสุข) 
ใบนัด25มีนาคม2567
แต่ทางคลินิกไม่ออกให้ แจ้งว่าต้องขอก่อน7-10วัน(ไม่ทำการ) ถ้าออกให้ใบส่งตัวก็หมดอายุ ต้องมาขอใหม่อยู่ดี

ดังนั้น จึงขอร้องเรียน

1. มาตรฐานการออกใบส่งตัวของหน่วยปฐมภูมิและทุติยภูมิ (กี่วัน ทำการหรือไม่ทำการ) เหมือนกันหรือไม่  

2อายุของใบส่งตัวคือเท่าไหร่ ที่เหมาะสมควรเป็นอย่างไร
หน่วยปฐมภูมิ ออกใบส่งตัวมีอายุแค่7-10วัน ล่วงหน้าวันที่หมอนัด 
แต่ถ้าไปขอล่วงหน้านานกว่านั้น(มากกว่า10วัน) ทางคลินิกให้มาขอใหม่เพราะใบส่งตัวมีอายุ7-10วันนับจากวันที่ไปขแและไม่เกินวันที่ใบนัด ระบุ
แบบนี้เหมาะสมหรือไม่  ทั้งที่ในใบส่งตัวสามารถระบุวันหมดอายุได้
ทำให้คนไข้เสียเวลาไปขอใหม่ เสียค่าเดินทางเพื่อมาแค่ขอใบส่งตัวอีกครั้ง

แต่อยากให้อิงตามเดิม คือ ใบส่งตัวมีอายุ1ปี ในโรคที่ระบุ 
เพื่อไม่ให้คนไข้ต้องเดินทางไปขอใหม่ทุกครั้งที่หมดนัด เพราะส่วนใหญ่เป็นผู้ป่วยสูงอายุ โรคเรื้อรัง ที่ต้องไปตามนัดทุก1-3เดือน

3. ทางคลินิกปฐมภูมิ จะออกใบส่งตัว1ใบต่อ1ใบนัด ทำให้คนที่มีหลายโรค หมอนัดระยะเวลาใกล้เคียงกันแต่ไม่ครอบคลุมเวลา7-10วันของแต่ละใบนัด ทำให้ต้องไปขอใบส่งตัวบ่อยๆ  
เป็นสิ่งที่ไม่เอื้อประโยชน์ให้คนไข้อย่างยิ่ง

4. ทางคลินิกปฐมภูมิขอประวัติการรักษาของทางโรงพยาบาล ซึ่งควรมีระบบฐานข้อมูลกลางของ สปสช ในการเข้าดูประวัติการรักษาของคนไข้ โดยไม่ต้องให้คนไข้เสียเวลาไปขอประวัติการรักษาเพื่อมาประกอบในการขอใบส่งตัว 
เหมือนแอปหมอ กทม ที่คนไข้ใช้อยู่ สามารถดูประวัติ การรักษาของตนเองได้ ในระดับที่เหมาะสม

5. ทางคลินิกปฐมภูมิ รามคำแหง2คลินิกเวชกรรม ให้ไปขอใบส่งตัวได้แค่วันจันทร์-ศุกร์ 13:00-17:00น. 
ซึ่งทางคลินิกก็เปิดให้บริการเสาร์-อาทิตย์
แต่ทำไมไม่สามารถไปขอในวันเสาร์-อาทิตย์ได้ 
ถ้าคนไข้ที่เป็นคนแก่หรือเดินทางไม่สะดวก แทนที่วันเสาร์-อาทิตย์ ให้ลูกหลานญาติพี่น้องพาไปขอได้ 

6. เสนอแนะว่า การเจ็บป่วยเบื้องต้นให้ทางคลินิกปฐมภูมิหรือหน่วยทุติยภูมิเป็นผู้รักษาตามความต้องการของคนไข้เอง เช่น คนไข้บ้านอยู่ใกล้หน่วยไหน การเดินทางไปหน่วยไหนสะดวก จุดนี้คนไข้เป็นผู้พิจารณาเองได้
แต่หากต้องส่งต่อไปรักษาที่โรงพยาบาล 
เสนอ2แนวทาง
-แนวทางที่1 คงแนวทางเดิม ให้ทั้งหน่วยปฐมภูมิและทุติยภูมิมีสิทธิ์ออกใบส่งได้ดังเดิม 
ตามความสะดวกของคนไข้ที่จะเดินทางไป
-แนวทางที่ 2 ควรให้หน่วยทุติยภูมิเป็นผู้ส่งตัว เพราะระบบดูเป็นขั้นเป็นตอนตาม  
สเต๊ป ไม่ใช่กระโดดข้ามขั้นตอนโดยให้หน่วยปฐมภูมิเป็นผู้ออกใบส่งตัวไปโรงพยาบาลได้แตืเพียงผู้เดียว

ทั้งหมดทั้งมวล มองว่าทำให้ทั่งตัวคนไข้เองเสียเวลาเสียเงินค่าเดินทางไปขอใบนัด มากกว่าการใช้สิทธิ์จ่าย30บาท หรือแม้กระทั่งลูกหลานญาติพี่น้องของคนไข้ที่ต้องเสียงาน-ลางานเสียเวลา เสียเงินค่าเดินทางพามาขอใบส่งตัวบ่อยๆ 
แทนที่จะเสียเวลาไปหาหมอเพียงอย่างเดียว

อยากให้ทาง สปสช ทบทวนระบบและมาตรฐานการบริการโเยเอื้อประโยชน์ให้คนไข้ในการรักษาโรคอย่างแท้จริง